कभी कभार आपको ऐसी किताब मिल जाती है जो आपको चौंकाती है और जीवन के प्रति आकर्षण बढ़ाती है। पिछले दिनो एक किताब पढ़ने का अवसर मिला। किताब का नाम है Tuesdays with Morrie. यह किताब अमेरिका के मैसाचुसेट्स के ब्राण्डिस विश्वविद्यालय में सामाजिक मनोविज्ञान के प्रोफेसर मॉरी श्वार्ज़ की कहानी कहती है। मॉरी जीवन के आठवें दशक में स्नायु के एक मारात्मक रोग से ग्रस्त हो गए। यह रोग एएलएस (amyotrophic lateral sclerosis) कहलाता है। एएलएस एक जलती हुई मोमबत्ती की तरह होता है। रोगी के स्नायु पिधल जाते हैं और उसका शरीर मोम का पिंड बन जाता है। अक्सर यह पाँव के निचले हिस्से से शुरु होकर ऊपर की तरफ बढ़ता जाता है। जाँघ की मांसपेशियों पर से नियन्त्रण समाप्त हो जाता है, नतीजा होता है कि आप खड़े नहीं रह सकते। अपने धड़ की मांस पेशियों पर नियन्त्रण खत्म हो जाने के फलस्वरुप सीधे बैठा नहीं जा सकता। अन्त में, अगर आप अभी भी जीवित रहते हैं तो आप अपने गले में किए गए सुराख में लगी नली के जरिए साँस लेते रहेंगे. जब कि आपकी पूरी तरह सजग रूह, शिथिल छाल के अन्दर कैद रहती है शायद कुटकुट करने या झपकने में समर्थ हो. किसी विज्ञान-कथा मुवी की तरह, अपने ही शरीर में जम गए हुए आदमी की तरह.। रोगी को इस हालत में आने में बीमारी शुरु होने के समय से पाँच साल से अधिक नहीं लगते।